b'\n_START_ARTICLE_\nLive Aid\n_START_PARAGRAPH_\nLive Aid var en rock-koncert-begivenhed afholdt den 13. juli 1985. Koncerterne blev organiseret af Bob Geldof og Midge Ure for at indsamle penge til n\xc3\xb8dhj\xc3\xa6lp til Etiopien. De vigtigste koncerter med 60 grupper og solister var p\xc3\xa5 Wembley i London (hvor der var ca. 72.000 til stede) og JFK Stadium i Philadelphia (med et publikum p\xc3\xa5 ca. 90.000), mens mindre koncerter afholdtes andre steder, heriblandt Sydney og Moskva. Det var den hidtil st\xc3\xb8rste satellit- og tv-begivenhed \xe2\x80\x93 det ansl\xc3\xa5s, at 1,6 milliard mennesker(hver 3. menneske p\xc3\xa5 jorden dengang) i 100 lande s\xc3\xa5 udsendelsen, der blev sendt live.\n_START_SECTION_\nDeltagere ved Live Aid og s\xc3\xa6tlister\n_START_PARAGRAPH_\nF\xc3\xb8lgende er listet i den r\xc3\xa6kkef\xc3\xb8lge, hvor gruppen/solisten gik p\xc3\xa5. Tiden er angivet som Greenwich Mean Time og angiver tidspunktet, hvor optr\xc3\xa6den blev p\xc3\xa5begyndt. "W" agiver London Wembley Stadium og "JFK" angiver Philadelphia JFK Stadium.'